Diari Oficial de la Generalitat Valenciana


Sumari del DOGV 2486, del 07-04-1995 (1995/834397)

RESOLUCIÓ de 29 de març de 1995, de la directora general de l'Institut Valencià d'Administració Pública per la qual es convoca un curs sobre «Inspecció tributària local», per a personal de l'administració local.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2486

Data del DOGV
:   07-04-1995

Secció del DOGV
:   ALTRES DISPOSICIONS

Número del document
:   1995/834397


Data del document
:   29-03-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 29 de març de 1995, de la directora general de l'Institut Valencià d'Administració Pública per la qual es convoca un curs sobre «Inspecció tributària local», per a personal de l'administració local.   
Aprovat per Resolució de 16 de gener de 1995 (DOGV núm. 2439, de 31.01.95) el Pla de Formació per a 1995, i de conformitat amb l'acord de col·laboració signat amb el Col·legi de Secretaris, Interventors i Tresorers de l'Administració Local de la província de València, es procedeix a convocar el curs següent:  
(50396) Inspecció tributària local  
1. Objectiu  
Formar personal qualificat per a que desenvolupen les funcions de la inspecció tributària en l'àmbit dels recursos locals, principalment en l'IBI i en l'IAE, per ser les figures més importants  
2. Contingut  
1. Normativa reguladora de la inspecció dels tributs locals. Problemàtica de l'aplicació del RGIT a l'esfera local.  
2. El règim de les infraccions i sancions tributàries. El delicte fiscal.  
3. Procediment inspector (I). Documentació, naturalesa i efectes de cadascun dels documents.  
4. El procediment inspector (II). Desenvolupament. Les facultats de la inspecció tributària.  
5. El procediment inspector (III). Acabament del procediment. Les liquidacions tributàries.  
6. L'organització dels serveis d'inspecció municipals. Distribució funcional. Normes orgàniques i fiscals.  
7. La planificació de les actuacions inspectores. Els plans d'inspecció municipals. Contingut. Elaboració i aprovació. Experiència en l'Ajuntament de Sevilla.  
8. La inspecció de l'IAE. L'article 92.3 LRHL. Modalitats. Mètode i pràctica en els diversos supòsits legals de determinació de bases i quotes.  
9. La inspecció de l'IBI. El Reial Decret 1390/90, de 2 de novembre. Inspecció cadastral i inspecció tributària.  
10. La inspecció de la resta de recursos municipals. ICIO i IIVTNV, taxes, etc. Experiències de l'Ajuntament d'Alcobendas.  
11.Pràctiques dels alumnes en entitats públiques.  
3. Dirigit per  
Sr. Juan Martín Queralt. Catedràtic de Dret Financer i Tributari de la Universitat de València.  
4. Destinataris  
Funcionaris d'administració local dels grups A i B, que tinguen assignada la inspecció de tributs locals. Excepcionalment, s'admetran funcionaris dels grups C i D, sempre que acrediten l'exercici efectiu de tasques d'inspecció tributària.  
5. Durada  
30 hores.  
6. Lloc  
Escola d'Hisenda Pública. Avinguda d'Aragó, núm. 30. València.  
7. Dates i horari  
Dimarts 2 de maig: 10'30 a 14 hores. 16'30 a 18'30 hores.  
Dijous 4 de maig: 10 a 14'15 hores. 16'30 a 18'30 hores.  
Dimarts 9 de maig: 10 a 14'15 hores. 16'30 a 18'30 hores.  
Dijous 11 de maig: 10 a 14'15 hores.  
Dimarts 16 de maig: 9'00 a 15 hores. 17'00 a 19 hores.  
8. Quotes d'inscripció  
Es fixa en 30.000 PTA, que hauran ser abonades, amb caràcter previ, abans d'iniciar-se el curs, preferentment mitjançant transferència al compte número 0568471627 en Bancaixa, urbana Marqués del Túria o, si fa el cas, mitjançant un taló nominatiu adreçat al Col·legi de Secretaris, Interventors i Tresorers d'Administració Local, de la província de València.  
9. Participants  
50 persones  
10. Sol·licituds  
Les sol·licituds hauran d'adreçar-se a la seu del Col·legi Provincial de Secretaris, Interventors i Tresorers de València, carrer Hernán Cortés número 28-2º 96593 València. Fax (96) 352 76 77.  
En la petició haurà de constar l'autorització de l'alcalde, regidor delegat o cap del servei corresponent. En el cas que d'una mateixa corporació hi haja diverses peticions, haurà de trametre's una relació prioritzada de les citades sol·licituds.  
11. Per als funcionaris amb habilitació de caràcter nacional, i als efectes del que preveu en l'article 1.d. de l'Ordre del Ministeri per a les Administracions Públiques de 10 d'agost de 1994 (BOE 12.08.94), aquest curs tindrà una valoració de 0,7 punts.  
València, 29 de març de 1995.- La directora general de l'IVAP: Juana Serna Masiá.